अफजल पर जम्मू-कश्मीर विस के बाहर प्रदर्शन  
विधानसभा में बुधवार को अफजल गुरु की फांसी की सजा माफ करने का प्रस्ताव रोके जाने पर समर्थकों ने विधानसभा के बाहर प्रदर्शन किया।
संसद हमले में दोषी अफजल गुरु की फांसी पर सियासत गर्मा गई है। जम्मू−कश्मीर विधानसभा के बाहर निर्दलीय विधायक इंजीनियर राशिद ने अपने 200 समर्थकों के साथ हंगामा किया। ये लोग विधानसभा में अफजल गुरु की फांसी की सजा माफ करने वाले प्रस्ताव को रोके जाने के खिलाफ प्रदर्शन कर रहे थे। दरअसल, इंजीनियर राशीद ने ही ये प्रस्ताव विधानसभा में रखा था। प्रदर्शनकारियों और पुलिस में झड़प के बाद कुछ प्रदर्शनकारियों को हिरासत में भी लिया गया है।